ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
தொழிலாளர் அரசு காப்பீட்டு திட்டம் அருணாச்சலப் பிரதேசத்துக்கு விரிவுபடுத்தப்படுகிறது
அதிக எண்ணிக்கையிலான பணியாளர்களை தொழிலாளர் அரசு காப்பீட்டு திட்டத்தின் கீழ் கொண்டு வரும் முயற்சிகளின் ஒரு பகுதியாக, 2020 நவம்பர் 1-ஆம் தேதியில் இருந்து தொழிலாளர் அரசு காப்பீட்டு திட்டத்தை முதன் முறையாக அருணாச்சலப் பிரதேசத்துக்கு இந்திய அரசு விரிவுப்படுத்துகிறது.
பாப்பும் பரே மாவட்டத்தை தொழிலாளர் அரசு காப்பீட்டு திட்டத்தின் கீழ் கொண்டு வருவதற்கான அறிவிக்கையை மத்திய அரசு வெளியிட்டுள்ளது. பத்து அல்லது அதற்கு மேற்பட்ட நபர்களை பணியில் வைத்திருக்கும் இந்த மாவட்டத்தில் உள்ள அனைத்து தொழிற்சாலைகளும் தொழிலாளர் அரசு காப்பீட்டு திட்ட சட்டம் 1948-இன் கீழ் பயன்பெற தகுதியுடையவை ஆகும்.
www.esic.in என்னும் இணையதளத்திலும், தொழிலாளர் மற்றும் வேலைவாய்ப்பு அமைச்சகத்தின் "ஷ்ராம் சுவிதா தளத்திலும்" தொழிலாளர் அரசு காப்பீட்டு திட்டத்தின் சேவைகளை பெறலாம். தொழிலாளர் அரசு காப்பீட்டு திட்ட சட்டத்தின் படி இதில் பதிவு செய்து கொள்வதற்கு எந்தவிதமான ஆவணங்களையும் நேரடியாக சமர்ப்பிக்கத் தேவையில்லை.
இந்த தொழிற்சாலைகளில் பணிபுரியும் மாதம் ரூ 21,000 வரை ஊதியம் பெறும் பணியாளர்கள்  தொழிலாளர் அரசு காப்பீட்டு திட்டத்தில் இணைய தகுதியுடையவர்கள் ஆவார்கள்.
கட்டணமில்லா மருத்துவ சேவைகள், நோய்க்கால பலன்கள், பேறுகால பலன், பணியின் போது காயமடைதல் பலன்கள், பணியின் போது அடைந்த காயத்தால் மரணமைடந்தால் குடும்பத்தினருக்கு பலன், வேலை இழத்தல் பலன் ஆகியவற்றை உறுப்பினர்கள் பெறலாம்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1667020
-----
(Visitor Counter : 390
பிரதமர் அலுவலகம்
பகவான் ஸ்ரீ தேவ்நாராயண் அவர்களின் 1111-வது ‘அவதாரம் மஹோத்சவ்’ தினமான 28 ஜனவரி அன்று பிரதமர் உரையாற்றுகிறார்
பகவான் ஸ்ரீ தேவ்நாராயண் அவர்களின் 1111-வது ‘அவதாரம் மஹோத்சவ்’ தினமான 28 ஜனவரி அன்று காலை 11.30 மணிக்கு ராஜஸ்தான் மாநிலத்தின் பில்வாராவில் பிரதமர் திரு நரேந்திர மோடி உரையாற்றுகிறார். இந்த நிகழ்வில் பிரதமர் தலைமை விருந்தினராக பங்கேற்கிறார்.
பகவான் ஸ்ரீ தேவ்நாராயண் அவர்களை ராஜஸ்தான் மாநில மக்கள் வழிபடுகின்றனர். அவரை பின்பற்றுபவர்கள் நமது நாடுமுழுவதும் உள்ளனர். சமூக சேவைகளுக்காக அவரை என்றென்றும் மக்கள் நினைவுகூர்கின்றனர்.
பிரதமர் அலுவலகம்
பிரதமருடன் மிசோரம் முதலமைச்சர் சந்திப்பு
பிரதமர் திரு நரேந்திர மோடியை இன்று மிசோரம் முதலமைச்சர் திரு சோரம்தங்கா சந்தித்தார்.
இது குறித்து பிரதமர் அலுவலகம் வெளியிட்டுள்ள ட்விட்டர் பதிவு வருமாறு:
மிசோரம் முதலமைச்சர் திரு சோரம்தங்கா, பிரதமரை சந்தித்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அண்மைக் காலத்தில் மோடி அரசு கொண்டு வந்த ஓய்வூதிய சீர்திருத்தங்கள் சிறப்புமிக்கவை என மத்திய அமைச்சர் டாக்டர் ஜிதேந்திர சிங் கூறியுள்ளார்
மண விலக்குப் பெற்ற மகள்கள், மாற்றுத்திறனாளிகளுக்கு குடும்ப ஓய்வூதியம், வயது முதிர்ந்த ஓய்வூதியதாரர்கள் ஆயுள் சான்றிதழ் தாக்கல் செய்வதை எளிமைப்படுத்தி, செல்போன் செயலி மூலம் முக அடையாள தொழில்நுட்ப அறிமுகம், மின்னணு ஓய்வூதியம் உள்ளிட்ட பல்வேறு தளர்வுகளை ஓய்வூதியம் மற்றும் ஓய்வூதியதாரர்கள் நலத்துறை சிறப்பான சீர்திருத்தங்களை அறிமுகப்படுத்தியுள்ளதாக மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர், பொது மக்கள் குறைதீர்வு, ஓய்வூதியர்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார். புதுதில்லியில் ஏழாவது அகில இந்திய ஓய்வூதிய அதாலத் நிகழ்ச்சியில் உரையாற்றிய அவர், மாற்றுத்திறனாளி குழந்தைகளுக்கும், குடும்ப ஓய்வூதியத்தை விரிவுபடுத்திய நடவடிக்கைகள், ஓய்வூதியதாரர்கள் குடும்பங்களுக்கு பெரும் பயனை அளிக்கும் என்று கூறினார். இந்த சமூக சீர்திருத்தங்கள் சமுதாயத்தில் விரிவான தாக்கத்தை ஏற்படுத்தும் என்று அவர் தெரிவித்தார்.
2017-ம் ஆண்டு முதல், 22,494 ஓய்வூதியதாரர்களின் குறைகள் எடுக்கப்பட்டு அதில் 16,061 விண்ணப்பங்களுக்கு அதே இடத்தில் தீர்வு காணப்பட்டுள்ளது என்று அவர் கூறினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822950
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.13 கோடி தடுப்பூசி டோஸ்கள் வழங்கப்பட்டுள்ளன. இதில் 95.14 கோடி இரண்டாம் தவணை தடுப்பூசி டோஸ்களும், 22.43 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 58,938 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,423 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 247 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,46,781 பேர்.
கடந்த 24 மணி நேரத்தில் 163 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.10% வாராந்திர பாதிப்பு விகிதம் 0.11%
இதுவரை மொத்தம் 91.21 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,56,040 சோதனைகள் நடத்தப்பட்டுள்ளன.
ஆயுஷ்
குடியரசு தலைவர் மாளிகையில் மேம்படுத்தப்பட்ட ஆயுஷ் நல்வாழ்வு மையத்தை குடியரசுத்தலைவர் ராம் நாத் கோவிந்த் தொடங்கிவைத்தார்
புதுதில்லி குடியரசு தலைவர் மாளிகையில் மேம்படுத்தப்பட்ட ஆயுஷ் நல்வாழ்வு மையத்தை குடியரசுத்தலைவர் திரு ராம் நாத் கோவிந்த் தொடங்கிவைத்தார். இந்த தொடக்க நிகழ்ச்சியில் திருமதி சரிதா கோவிந்த் உடனிருந்தார். மத்திய ஆயுஷ் அமைச்சர் திரு சர்பானந்த சோனாவால், இணையமைச்சர் திரு மூஞ்ச்பாரா மகேந்திரபாய் காலுபாய் மற்றும் பிரமுகர்கள் முன்னிலை வகித்தனர்.
குடியரசுத் தலைவர் செயலகமும், ஆயுஷ் அமைச்சகமும் இணைந்து 2015 ஜூலை 25 அன்று குடியரசுத் தலைவர் மாளிகையில் ஆயுஷ் நல்வாழ்வு மையத்தை தொடங்கின. குடியரசுத் தலைவர், குடியரசுத் தலைவர் செயலக அதிகாரிகள், குடியரசுத் தலைவர் மாளிகையில் குடியிருப்போர் ஆகியோரின் மருத்துவ தேவைகளை நிறைவு செய்ய இந்த மையத்தில் ஆயுர்வேதம், யோகா, யுனானி, சித்தா, ஓமியோபதி, இயற்கை வைத்தியம் ஆகிய சிகிச்சை வசதிகள் இடம்பெற்றுள்ளன.
குடியரசுத் தலைவர் மாளிகையில் உள்ள ஆயுஷ் நல்வாழ்வு மையம் “ நிறுவுதல், செயல்பாடு மற்றும் முக்கிய மைல்கல்” என்பது பற்றிய ஆவண நூல் இன்று குடியரசுத் தலைவர் மாளிகையின் கலாச்சார மையத்தில் வெளியிடப்பட்டது. இதனை ஆயுஷ் துறை இணையமைச்சர் திரு மூஞ்ச்பாரா மகேந்திரபாய் காலுபாய் வெளியிட்டார்.
இந்த நூல் குறித்து வாழ்த்துச் செய்தி வெளியிட்ட குடியரசுத் தலைவர் திரு ராம் நாத் கோவிந்த், இந்த நூலில் உள்ள பல தகவல்களால் இந்த மையத்தைச் சேர்ந்த ஏராளமான நோயாளிகள் பயனடைந்ததாக கூறப்பட்டிருப்பதை அறிந்து மகிழ்ச்சி அடைவதாக கூறியுள்ளார். நோயாளிகளுக்கான பயிலரங்குகள், பள்ளிக்கூடங்களில் சுகாதார நிகழ்ச்சி, புறநோயாளிகள் துறையின் மக்கள் தொடர்பு போன்ற இந்த மையத்தின் பணிகளையும் அவர் பாராட்டினார். கொவிட்-19 பெருந்தொற்றின் போது தொலைதூர மருத்துவ வசதிகள் தொடங்கப்பட்டதும், இணையவழி யோகா வகுப்புகளும், சிக்கலான காலகட்டத்தில், பயனாளிகளுக்கு உதவி செய்ததாக குடியரசுத் தலைவர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
சுகாதாரத் துறையில் இந்தியா மற்றும் பஹ்ரைன் இடையே ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்
சுகாதாரத் துறையில் ஒத்துழைப்புக்கான புரிந்துணர்வு ஒப்பந்தத்தில் பஹ்ரைனுடன் இந்தியா கையொப்பமிட பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
ஒத்துழைப்புக்கான கீழ்க்காணும் பகுதிகளை இந்தப் புரிந்துணர்வு ஒப்பந்தம் உள்ளடக்கியுள்ளது:-
- ஆராய்ச்சி வெளிப்பாடுகள் மற்றும் வெளியீடுகள் உள்ளிட்ட தகவல்கள் பரிமாற்றம்;
- அரசு அதிகாரிகள், கல்விப் பணியாளர்கள், அறிஞர்கள், ஆசிரியர்கள், நிபுணர்கள் மற்றும் மாணவர்கள் பரிமாற்றம்;
- பயிலரங்குகள் மற்றும் பயிற்சி வகுப்புகளில் பங்கேற்பு;
- தனியார் துறை மற்றும் கல்வி மட்டம் ஆகிய இரண்டிலும் சுகாதார மற்றும் ஆராய்ச்சி நடவடிக்கைகளை ஊக்குவிப்பது; மற்றும்,
- பரஸ்பரம் முடிவு செய்யப்படும் இதர ஒத்துழைப்பு முறைகள்.
ஒத்துழைப்புக்கான விவரங்களை மேலும் விளக்கவும், இந்த புரிந்துணர்வு ஒப்பந்தம் நடைமுறைப்படுத்தப்படுவதை மேற்பார்வையிடவும் பணிக்குழு ஒன்று அமைக்கப்படும்.
(Visitor Counter : 58
குறு சிறு மற்றும் நடுத்தர தொழில் துறை அமைச்சகம்
மத்திய குறு,சிறு மற்றும் நடுத்தர நிறுவனங்கள் தொழில் துறை அமைச்சர் திரு. நிதின் கட்கரி , மாற்றுத்திறனாளிகளுக்கு நடமாடும் காதி விற்பனை வண்டிகளை வழங்கினார்.
காந்தி ஜெயந்தி தினத்தை முன்னிட்டு இன்று தமது நாடாளுமன்ற தொகுதியான நாக்பூரில் மத்திய குறு சிறு மற்றும் நடுத்தர நிறுவனங்கள் தொழில்துறை அமைச்சர் நிதின் கட்கரி ஆத்மநிர்பா் பாரத் அபியான் திட்டத்தின் கீழ் நடமாடும் காதி விற்பனை வண்டிகளை விநியோகித்து மாற்றுத்திறனாளிகளுடன் இணைந்து உன்னத முயற்சியைத் தொடங்கி வைத்தார்.
காணொலி காட்சி மூலம் ஐந்து மாற்றுத்திறனாளிகளுக்கு இ-ரிக்ஷாக்களை திரு.கட்கரி வழங்கினார். இந்த பயனாளிகள் காதி துணிகள், காதி ஆயத்த ஆடைகள், உணவுப் பொருட்கள், மசாலா பொருட்கள் மற்றும் இதர உள்ளூர் தயாரிப்புகள் உள்ளிட்ட பல்வேறு காதி பொருட்களை அருகில் உள்ள கிராமங்களுக்குச் சென்று விற்பனை செய்ய முடியும். அடுத்த சில நாட்களில் இன்னும் ஐந்து நடமாடும் காதி வண்டிகள் விநியோகிக்கப்பட உள்ளன. இந்தியாவில் உள்ள ஒவ்வொரு மாவட்டத்திலும் மாற்றுத்திறனாளிகளுக்கு 500 நடமாடும் விற்பனை வண்டிகளையாவது வழங்குவதற்கான முயற்சிகள் மேற்கொள்ளப்படும் என்று நிதின்கட்கரி கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661036
இளைஞர் நலன் மற்றும் விளையாட்டு அமைச்சகம்
காமன்வெல்த் விளையாட்டு போட்டிகளின் 8வது நாளில் இந்தியா 3 தங்கம், ஒரு வெள்ளி, 2 வெண்கலப் பதக்கங்களுடன் 6 பதக்கங்களை வென்றுள்ளது
பஜ்ரங் புனியா, தீபக் புனியா, சாக்சி மாலிக் ஆகியோர் தங்கத்தையும், அன்ஷு மாலிக் வெள்ளியையும், திவ்யா காக்ரன், மொகித் கிரேவல் வெண்கலத்தையும் வென்றனர்
2022 காமன்வெல்த் விளையாட்டுப் போட்டியின் 8ஆம் நாளில் 3 தங்கம், 1 வெள்ளி மற்றும் 2 வெண்கலம் என 6 பதக்கங்களை வென்று இந்திய மல்யுத்தக் குழு சிறப்பாகச் செயல்பட்டது. ஆடவருக்கான ஃப்ரீஸ்டைல் 65 கிலோ மல்யுத்தப் போட்டியில் பஜ்ரங் புனியா, ஆடவர் ஃப்ரீஸ்டைல் 86 கிலோ போட்டியில் தீபக் புனியா, பெண்கள் 62 கிலோ ப்ரீஸ்டைல் போட்டியில் சாக்சி மாலிக் ஆகியோர் தங்கப் பதக்கங்களை வென்றுள்ளனர். பெண்களுக்கான ஃப்ரீஸ்டைல் 57 கிலோ மல்யுத்தப் போட்டியில் அன்ஷு மாலிக் வெள்ளியும், பெண்கள் ஃப்ரீஸ்டைல் 68 கிலோ போட்டியில் திவ்யா கக்ரானும், ஆண்கள் ஃப்ரீஸ்டைல் 125 கிலோ போட்டியில் மொஹித் கிரேவாலும் வெண்கலப் பதக்கத்தையும் வென்றனர். 9 தங்கம், 8 வெள்ளி, 9 வெண்கலப் பதக்கங்களுடன் இந்தியாவின் பதக்க எண்ணிக்கை 26 ஆக உயர்ந்துள்ளது.
குடியரசுத் தலைவர் திருமதி. திரௌபதி முர்மு, பிரதமர் திரு நரேந்திர மோடி, மத்திய விளையாட்டுத் துறை அமைச்சர் திரு அனுராக் சிங் தாக்கூர் உள்ளிட்டோர் பதக்கம் வென்ற வீரர்களின் சாதனைகளுக்கு வாழ்த்து தெரிவித்தனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1849043
சுகாதாரம் மற்றும் குடும்ப நலத்துறை அமைச்சகம்
பிராண்ட் இந்தியாவை உருவாக்குவது குறித்து மூத்த அதிகாரிகளிடையே வட்டமேசை மாநாட்டில் மத்திய சுகாதார அமைச்சர் டாக்டர் மன்சுக் மாண்டவியா உரையாற்றினார்
பிராண்ட் இந்தியாவை உருவாக்குவது குறித்து புதுதில்லி விஞ்ஞான்பவனில் நடைபெற்ற மூத்த அதிகாரிகளிடையே வட்டமேசை மாநாட்டில் மத்திய சுகாதார அமைச்சர் டாக்டர் மன்சுக் மாண்டவியா உரையாற்றினார்.
இந்த நிகழ்ச்சியில் உரையாற்றிய டாக்டர் மன்சுக் மாண்டவியா, நவீன சுகாதார சூழலியல், உலகத்தரம் வாய்ந்த மருத்துவ வசதிகள் ஆகியவை உலகத்தின் கவனத்தை இந்தியா மீது திருப்பியுள்ளதாக கூறினார். “இன்று பல்வேறு உலக நாடுகளிலிருந்து மருத்துவ சிகிச்சைக்காக இந்தியாவுக்கு பெருமளவு வந்து கொண்டிருக்கிறார்கள். மருத்துவ சுற்றுலாவை மேலும் ஊக்குவிக்கும் நோக்கத்துடன் மத்திய அரசு, பிரதமரின் தலைமையின் கீழ், இந்தியாவில் குணப்படுத்துதல் என்ற திட்டத்தை தொடங்கியுள்ளது. இதே போல இந்தியாவால் குணப்படுத்துதல் என்னும் திட்டத்தையும் நாங்கள் தொடங்கியுள்ளோம். நமது மருத்துவ பணியாளர்கள் உலகம் முழுவதும் பயணம் செய்யும் வாய்ப்பை இது வழங்கும். மேலும் ஆரோக்கியமான உலக சமுதாயத்திற்கு பங்களிக்கும் என்று அவர் கூறினார்.
மருத்துவ மதிப்புச் சுற்றுலாவை மேலும் வலுப்படுத்த நடவடிக்கைகள் எடுக்க வேண்டியது அவசியம் என்று குறிப்பிட்ட டாக்டர் மன்சுக் மாண்டவியா, உலகம் முழுவதும் இந்திய தூதரகங்களில் வசதி மையங்களை ஏற்படுத்த வேண்டும் என்று கேட்டுக் கொண்டார். மருத்துவச் சுற்றுலா, பிராண்ட் இந்தியா ஆகியவற்றை உருவாக்க இது உதவும் என்று அவர் கூறினார்.
மருத்துவச் சுற்றுலா குறித்த கருத்துக்களை ஒவ்வொருவரும் பகிர்ந்து கொண்டு இந்தியாவை உலக மருத்துவ மையமாக உருவாக்க உதவ வேண்டும் என்று டாக்டர் மன்சுக் மாண்டவியா கேட்டுக் கொண்டுள்ளார். இது மருத்துவ சுற்றுலாவுக்கும், சுகாதாரத்துறைக்கும் மட்டுமல்லாமல் நமது சேவைத் தொழிலுக்கும் பயனளிக்கும் என்று அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1824665
------
(Visitor Counter : 128
மத்திய பணியாளர் தேர்வாணையம்
சிவில் சர்வீஸ் முதல் நிலை தேர்வு 2021 ஒத்திவைப்பு
கொவிட்-19 ஏற்படுத்தியுள்ள தற்போதுள்ள சூழ்நிலையால், 2021 ஜூன் 27 ஆம் தேதி நடைபெறுவதாக இருந்த சிவில் சர்வீஸ் முதல்நிலை தேர்வுகளை, மத்திய அரசுப் பணியாளர் தேர்வாணையம்  ஒத்திவைத்துள்ளது. இத்தேர்வு 2021 அக்டோபர் 10 ஆம் தேதி நடைபெறும்.
|
சுகாதாரம் மற்றும் குடும்ப நலத்துறை அமைச்சகம்
|
இந்தியா-கோட்டே டெல்வாயர் இடையிலான சுகாதாரத் துறை ஒத்துழைப்புக்கான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
இந்தியாவின் சுகாதாரம் மற்றும் குடும்பநல அமைச்சகத்துக்கும் கோட்டே டெல்வாயர் குடியரசின் சுகாதாரம் மற்றும் பொதுநல அமைச்சகத்துக்கும் இடையே சுகாதாரத்துறை ஒத்துழைப்புக்கான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல் வழங்கியுள்ளது.
நவீன மருத்துவத் தொழில்நட்பத் துறையில், மருத்துவர்கள், சுகாதாரத் துறை அதிகாரிகள் மற்றும் நிபுணர்களுக்கான பயிற்சி, மருந்துகள் கட்டுப்பாடு, மருத்துவம் மற்றும் சுகாதார ஆராய்ச்சி மேம்பாடு, ஆரம்ப சுகாதாரத் துறையில் சிறந்த சிகிச்சை முறைகளைப் பரிமாறிக் கொள்ளுதல், சுகாதார மேம்பாடு மற்றும் நோய்த்தடுப்பு உள்பட 17 பிரிவுகளில் ஒத்துழைப்பை ஏற்படுத்த இந்த புரிந்துணர்வு ஒப்பந்தம் வகை செய்கிறது.
புரிந்துணர்வு ஒப்பந்தத்தை அமல்படுத்துவதை மேற்பார்வையிடவும், மேலும் விரிவான ஒத்துழைப்புக்கும் பணிக்குழு ஒன்று அமைக்கப்படும்.
நிதி அமைச்சகம்
மாநிலங்களுக்கு வழங்கப்படவேண்டிய ஜிஎஸ்டி இழப்பீடு முழுவதையும்  மத்திய அரசு விடுவித்துள்ளது
2022 மே 31-ந் தேதி வரை மாநிலங்களுக்கு வழங்கப்படவேண்டிய ஜிஎஸ்டி இழப்பீடு  முழுவதையும் மத்திய அரசு விடுவித்துள்ளது. மத்திய அரசின் இந்த நடவடிக்கை, மாநிலங்கள் இந்த நிதியாண்டின் மூலதனச்செலவு உள்ளிட்ட திட்டங்களை வெற்றிகரமாக நிறைவேற்றுவதை உறுதி செய்ய உதவும். ஜிஎஸ்டி இழப்பீட்டு நிதியில் சுமார் ரூ.25,000 கோடி மட்டுமே இருப்பில் இருந்தபோதிலும், இந்த நிதி விடுவிக்கப்பட்டுள்ளது. கூடுதல் நிதி மத்திய அரசின் கூடுதல்வரி வசூல் மூலம் சரிகட்டப்படும்.
2017-ம் ஆண்டு ஜூலை 1-ந் தேதி சரக்கு மற்றும் சேவை வரி அறிமுகப்படுத்தப்பட்ட போது, ஐந்தாண்டு காலத்திற்கு, மாநிலங்களுக்கு இழப்பீடாக வழங்கப்படும் என மத்திய அரசு உறுதி அளித்திருந்தது. மாநிலங்களுக்கு இழப்பீடு வழங்குவதற்காக சில பொருட்களின் மீது கூடுதல் வரி விதிக்கப்பட்டது. அதன்படி, 2017 ஜூலை மாதம் முதல் மாநிலங்களுக்கு இழப்பீடு வழங்கப்பட்டுவந்தது.
மத்திய- மாநில அரசுகளின் ஒருங்கிணைந்த முயற்சியால் கூடுதல் வரி விதிப்பு உள்ளிட்ட மாதாந்திர ஜிஎஸ்டி வசூல் பெரும் முன்னேற்றத்தை அடைந்துள்ளது.
2022-ம் ஆண்டு ஏப்ரல் மற்றும் மே மாதத்தில் மாநிலங்களுக்கு வழங்கப்படவேண்டிய பாக்கி ரூ. 17,973 கோடியாகும். பிப்ரவரி, மார்ச் மாதத்திற்கான பாக்கி ரூ. 21,322 கோடி. 2022 ஜனவரி வரையிலான இழப்பீட்டு பாக்கி ரூ. 47,617 கோடி. மொத்தம் 86,912 கோடி. இந்த தொகை விடுவிக்கப்பட்டதையடுத்து, தற்போது வரை மாநிலங்களுக்கு வழங்கப்பட வேண்டிய இழப்பீட்டு பாக்கி ஏதுமில்லை.
மாநிலங்களை பொறுத்தவரை மத்திய அரசு விடுவித்துள்ள தொகையில் தமிழகத்துக்கு ரூ. 9602 கோடி கிடைக்கும். புதுச்சேரிக்கு ரூ.576 கோடி வழங்கப்படும்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1829777
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 93.94 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 93.94  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.64 கோடிக்கும்  மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761617
(Visitor Counter : 120
மத்திய அமைச்சரவை
சிறப்பு பொருளாதார மண்டலங்கள்  மசோதா, 2019-க்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று புதுதில்லியில் கூடிய மத்திய அமைச்சரவை, சிறப்பு பொருளாதார மண்டலங்கள்  அவசரச் சட்டம், 2019-க்கு மாற்றாக, சிறப்பு பொருளாதார மண்டலங்கள்  மசோதா, 2019 ஐ அறிமுகப்படுத்துவதற்கு ஒப்புதல் அளித்தது. இந்த மசோதா வரும் நாடாளுமன்ற கூட்டத் தொடரில் அறிமுகப்படுத்தப்படும்.
சிறப்பு பொருளாதார மண்டலங்கள் சட்டம், 2005-ல் பிரிவு 2ன் கீழ் துணைப்பிரிவு 5ல் திருத்தம் செய்யப்பட்ட பின்னர், மத்திய அரசால் அங்கீகரிக்கப்பட்ட அறக்கட்டளையோ அல்லது எந்த அமைப்போ, சிறப்பு பொருளாதார மண்டலத்தில் தொழிற்கூடம் அமைப்பதற்கான அனுமதியைப் பெற பரிசீலிப்பதற்கான தகுதியைப் பெறும்.
அறிவியல் மற்றும் தொழில்நுட்பத்துறை
மத்திய அமைச்சர் டாக்டர் ஜிதேந்திர சிங் லண்டனில் ஜம்மு & காஷ்மீரைப் பூர்வீகமாகக் கொண்ட சமூகக் குழுக்கள் மற்றும் மாணவர்களுடன் கலந்துரையாடினார்
இங்கிலாந்துக்கு 6 நாள் பயணமாக சென்றுள்ள மத்திய அறிவியல் & தொழில்நுட்பம் , புவி அறிவியல், பிரதமர் அலுவலகம், பணியாளர்கள், பொதுமக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் இன்று லண்டனில், ஜம்மு & காஷ்மீர் சமூக குழுக்கள் மற்றும் மாணவர்களுடன் கலந்துரையாடினார்.
சுமார் ஒரு மணி நேரம் நீடித்த இந்தக் கூட்டத்தில், அமைச்சரின் சொந்த மக்களவைத் தொகுதியான உதம்பூர் உள்பட யூனியன் பிரதேசத்தின் பல்வேறு பகுதிகளைச் சேர்ந்த பல்வேறு பணிகளில் ஈடுபட்டுள்ளவர்கள் கலந்து கொண்டனர். கூட்டத்தில் லண்டனில் உள்ள ஜம்மு & காஷ்மீர் ஆய்வு மையக் கிளையின் பிரதிநிதிகளும் கலந்து கொண்டனர். டோக்ரா அமைப்புகளின் உறுப்பினர்கள் மற்றும் காஷ்மீரி பண்டிட் பிரதிநிதிகளும் இதில் பங்கேற்றனர்.
ஜம்மு காஷ்மீரில் குடியேறிய பாகிஸ்தான் அகதிகளுக்கும், அரசியலமைப்பு உரிமைகள் பறிக்கப்பட்ட ஜம்மு காஷ்மீரின் மகள்களுக்கும் நீதி வழங்கியதற்காக பிரதமர் மோடி வரலாற்றில் இடம் பெறுவார் என்று டாக்டர் ஜிதேந்திர சிங் கூறினார்.
பிரதமர் மோடி மேற்கொண்ட சீர்திருத்த நடவடிக்கைகளின் விளைவாக, உலகளவில் இந்தியாவின் மதிப்பு உயர்ந்துள்ளது என்றும், இந்தியாவின் ஒருங்கிணைந்த பகுதியான ஜம்மு & காஷ்மீர் குறித்த இந்தியாவின் நிலைப்பாட்டை பொருத்தவரையில் எந்த தெளிவின்மையும் இல்லை என்றும் அமைச்சர் கூறினார். .
இந்தியாவின் மற்ற சமஸ்தானங்களை கையாண்டது போல், ஜம்மு காஷ்மீரைக் கையாள அப்போதைய உள்துறை அமைச்சர் சர்தார் படேலை அப்போதைய பிரதமர் ஜவஹர்லால் நேரு மட்டும் அனுமதித்திருந்தால், இன்று பாகிஸ்தானால் சட்டவிரோதமாக ஆக்கிரமிக்கப்பட்ட பகுதி இந்தியாவின் ஒரு பகுதியாக இருந்திருக்கும். ஜம்மு & காஷ்மீர் பிரச்சினை ஒருபோதும் எழுந்திருக்காது. சட்டவிரோதமாக ஆக்கிரமிக்கப்பட்ட, பாகிஸ்தானின் கட்டுப்பாட்டில் உள்ள பகுதியை மீண்டும் இந்தியாவுக்கு மீட்டெடுக்க அரசு உறுதிபூண்டுள்ளது என்று அவர் கூறினார்.
மத்திய அமைச்சருடன் உரையாடிய பல்வேறு குழுக்கள், இந்தியாவின் நடவடிக்கைகளைப் பாராட்டினர். பிரதமர் மோடியின் கீழ், இந்தியாவின் கண்ணோட்டத்தைக் கேட்க உலகம் தயாராக உள்ளது என்றும், இந்தியாவின் ஒருமைப்பாடு மற்றும் இறையாண்மைக்கு யாராலும் தீங்கு இழைக்க முடியாது என்றும் டாக்டர் ஜிதேந்திர சிங் கூறினார்.
குடியரசுத் தலைவர் செயலகம்
மத்திய பொதுப்பணித்துறையின் பயிற்சி உதவி நிர்வாகப் பொறியாளர்கள் மற்றும் துணை கட்டிடக் கலை நிபுணர்கள் குடியரசுத் தலைவரை சந்தித்தனர்
மத்திய பொதுப்பணித்துறையின் உதவி நிர்வாக பொறியாளர்கள் மற்றும் துணை கட்டிட கலை நிபுணர்களாகப் பயிற்சி பெறுபவர்கள் குடியரசுத் தலைவர் மாளிகையில், தனித்தனிக் குழுக்களாக குடியரசுத் தலைவர் திரு ராம்நாத் கோவிந்தை இன்று சந்தித்தனர்.
நிகழ்ச்சியில் பேசிய குடியரசுத் தலைவர், பருவநிலை மாற்றம், மற்றும் சுற்றுப்புறச் சூழல் சார்ந்த பிரச்சினைகளின் காரணமாக பேணத்தக்க தன்மையும், எரிசக்தித் திறனும், மிகவும் முக்கியமானவை என்றார். கட்டிடங்கள், சாலைகள் மற்றும் இதர உள்கட்டமைப்பு போன்றவை எரிசக்தித் திறனோடு சுற்றுப்புறச் சூழலுக்கு நட்புறவாக இருக்க மத்திய பொதுப்பணித்துறை அதிகாரிகள் உறுதி செய்ய வேண்டும் என்றார். உருவாகிவரும் பசுமை மற்றும் தூய்மை தொழில்நுட்பத்தின் வேகத்தோடு இணைவதற்கு மத்திய பொதுப்பணித்துறை முயற்சி செய்ய வேண்டும் என்றும் அவர் வலியுறுத்தினார்.
ஒரு நாடு என்கிற முறையில், இந்தியா முதிர்ச்சி அடைந்து வருவதாகவும், பெரும் அளவிலான உள்கட்டமைப்பு வசதி உட்பட மாபெரும் நிறுவனங்கள் கட்டமைக்கப்படுவதாகவும் அவர் கூறினார். நமது நவீன நகரங்கள், திறனோடும், மக்கள் பயன்படுத்த ஏதுவாக இருப்பது மட்டுமல்லாமல் அழகியலோடும் இருக்க வேண்டும் என்றார் அவர். இங்கு தான் கட்டிட கலை நிபுணர்களும், பொறியாளர்களும் ஒருங்கிணைந்து தங்களது பங்களிப்பை வழங்க இயலும் என்று குடியரசுத் தலைவர் கூறினார்.
மேலும் குடியரசுத் தலைவர் உரைக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 71
மத்திய பணியாளர் தேர்வாணையம்
சிடிஎஸ் தேர்வு , 2022 இறுதி முடிவு
மத்திய பணியாளர் தேர்வாணையத்தால் நடத்தப்பட்ட ஒருங்கிணைந்த பாதுகாப்பு பணிகள் தேர்வின் , 2022 முடிவுகளின் அடிப்படையில் 302 பேர் இறுதியாக தகுதி பெற்றுள்ளனர். பாதுகாப்பு அமைச்சகத்தின் பணிகள் தேர்வு வாரியத்தால் நடத்தப்படும் நேர்காணல்கள் மூலம் இவர்கள் தேர்வு செய்யப்பட்டுள்ளனர். ஆஃபீசர்ஸ் டிரெய்னிங் அகாடமி, சென்னை, இந்திய ராணுவ அகாடமி, டேராடூன், நேவல் அகாடமி, எழிமலா, கேரளா மற்றும் விமானப்படை அகாடமி, ஹைதராபாத்  பயிற்சி வகுப்புகளில் சேர்வதற்கு இது வகை செய்யும்.
தகுதிப் பட்டியலைத் தயாரிப்பதில் விண்ணப்பதாரர்களின் மருத்துவப் பரிசோதனை முடிவுகள் கணக்கில் எடுத்துக்கொள்ளப்படவில்லை. அனைத்து தேர்வர்களின் தேர்வும் தற்காலிகமானவையாகும். இந்த விண்ணப்பதாரர்களின் பிறந்த தேதி மற்றும் கல்வித் தகுதி சரிபார்ப்பு ராணுவ தலைமையகத்தால் செய்யப்படும்.
விண்ணப்பதாரர்கள் http://www.upsc.gov.in என்ற UPSC இணையதளத்தை அணுகுவதன் மூலமும் முடிவுகள் தொடர்பான தகவல்களைப் பெறலாம். இருப்பினும், தேர்வர்களின் மதிப்பெண்கள் 30 நாட்களுக்கு இறுதி முடிவுகள் அறிவிக்கப்பட்ட நாளிலிருந்து 15 நாட்களுக்குள் ஆணையத்தின் இணையதளத்தில் கிடைக்கும்.
மத்திய பணியாளர் தேர்வாணையத்தின் வளாகத்தில் ஒரு கவுன்ட்டர் உள்ளது. தேர்வர்கள் 011-23385271, 011-23381125 மற்றும் 011-23098543 ஆகிய எண்களைத் தொடர்புகொள்வதன் மூலம் நேரிலோ அல்லது தொலைபேசியிலோ வேலை நாட்களில் காலை 10.00 மணி முதல் மாலை 5.00 மணி வரை தங்கள் தேர்வு தொடர்பாக தகவல் அல்லது விளக்கங்களைப் பெறலாம்.
பிரதமர் அலுவலகம்
புதுதில்லியில் ஆதீனங்களுடன் நடைபெற்ற கலந்துரையாடலில் பிரதமர் ஆற்றிய உரையின் தமிழாக்கம்
அனைவருக்கும் வணக்கம்!
ஓம் நமசிவாய! சிவாய நமஹ!
பல்வேறு ஆதீனங்களுடன் தொடர்புடைய மதிப்பிற்குரிய துறவிகளாகிய உங்களை முதலில் வணங்குகிறேன். நீங்கள் எனது இல்லத்திற்கு வந்திருப்பதை பெரும் அதிர்ஷ்டமாக கருதுகிறேன். நாளை நடைபெற உள்ள புதிய நாடாளுமன்ற கட்டிடத்தின் திறப்பு விழாவில் நீங்கள் அனைவரும் கலந்துகொண்டு ஆசி வழங்கவிருப்பது மட்டற்ற மகிழ்ச்சி அளிக்கிறது.
மதிப்பிற்குரிய துறவிகளே,
நமது சுதந்திரப் போராட்டத்தில் தமிழ்நாடு ஆற்றிய முக்கிய பங்களிப்பை நாம் அனைவரும் நன்கு அறிவோம். வீரமங்கை வேலு நாச்சியார் முதல் மருது சகோதரர்கள் வரையும், சுப்பிரமணிய பாரதியார் முதல் நேதாஜி சுபாஷ் சந்திர போஸ் உடன் கைகோர்த்த பல்வேறு தமிழர்கள் வரையும், பல காலங்களாக இந்திய தேசியவாதத்தில் தமிழ்நாடு மிகப்பெரிய கோட்டையைப் போல விளங்குகிறது. பாரத அன்னை மற்றும் இந்தியாவின் நலனில் தமிழ் மக்கள் எப்போதும் சேவை உணர்வை கடைப்பிடித்து வருகிறார்கள். துரதிர்ஷ்டவசமாக இந்திய சுதந்திரப் போராட்டத்தில் தமிழ் மக்களின் பங்களிப்புக்கு உரிய முக்கியத்துவம் வழங்கப்படவில்லை. இந்த விசயத்திற்கு பா.ஜ.க தற்போது முன்னுரிமை அளிக்கிறது.
விடுதலையின் போது ஆட்சி மாற்றத்தை உணர்த்தும் சின்னம் குறித்து பல கேள்விகள் எழுந்தன. அப்போது ராஜாஜி மற்றும் ஆதீனத்தின் வழிகாட்டுதலால் பழமையான தமிழ் கலாச்சாரத்தில் இருந்து செங்கோல் மூலம் ஆட்சி மாற்றத்தைக் குறிக்கும் பாதையைத் தேர்ந்தெடுத்தோம். தமிழ் கலாச்சாரத்தில், ஆட்சியாளருக்கு செங்கோல் வழங்கப்பட்டது. செங்கோலை வைத்திருப்பவருக்கு நாட்டின் நலனுக்கான பொறுப்பு தமக்கு உள்ளது என்பதையும், கடமையின் பாதையில் இருந்து ஒருபோதும் விலகக் கூடாது என்பதையும் அது உணர்த்துகிறது. அதிகார மாற்றத்தை குறிப்பதற்காக 1947- ஆம் ஆண்டு, புனித திருவாவடுதுறை ஆதீனத்தால் சிறப்பு செங்கோல் உருவாக்கப்பட்டது.
எனதருமை நாட்டு மக்களே,
ராஜாஜி மற்றும் பல்வேறு ஆதீனங்களின் தொலைநோக்குப் பார்வையையும் இன்றைய தினத்தில் நான் வணங்குகிறேன். 1947-ஆம் ஆண்டு ஆட்சி மாற்றத்தை குறிக்கும் சின்னமாக விளங்கியதோடு, எதிர்கால சுதந்திர இந்தியாவுடன், பாரம்பரியங்களையும், காலனித்துவ ஆட்சிக்கு முந்தைய ஒளிமயமான இந்தியாவையும் இணைத்ததால் இந்தப் புனித செங்கோல் கூடுதல் சிறப்பு பெறுகிறது. எனினும் விடுதலைக்குப் பிறகு இந்த செங்கோலுக்கு உரிய கௌரவமும், மரியாதையும் வழங்கப்பட்டிருக்க வேண்டும். ஆனால் பிரயாக்ராஜின் ஆனந்த பவனில் ஒரு ஊன்றுகோலாக இந்த செங்கோல் காட்சிப்படுத்தப்பட்டிருந்தது. நமது அரசு இதனை ஆனந்த பவனில் இருந்து எடுத்து, புதிய நாடாளுமன்றக் கட்டிடத்தில் நிர்மாணிக்கவுள்ளது.
மதிப்பிற்குரிய துறவிகளே,
ஆதீனம் போன்ற புனித பாரம்பரியத்தின் முக்கிய பங்களிப்பால்தான் பல நூற்றாண்டு காலம் அடிமைப்பட்டிருந்த பிறகும் தமிழ் கலாச்சாரம் இன்னும் துடிப்பாகவும், செழிப்பாகவும் நீடிக்கிறது. 2047-ஆம் ஆண்டில் மிகப்பெரிய இலக்குகளை அடைவதை நோக்கி நாடு தற்போது முன்னேறி வரும் வேளையில் உங்களது பங்களிப்பு மிக முக்கியமாகிறது. இந்தியாவின் ஒற்றுமை அதிகரிக்கும்போது, நாடு மேலும் வலிமை அடையும். இந்தியாவின் வளர்ச்சியைத் தடை செய்ய எண்ணுபவர்கள் முதலில் நமது ஒற்றுமையைத்தான் சீர்குலைப்பார்கள். எனினும் உங்களது அமைப்புகளினால் நாட்டிற்கு அளிக்கப்படும் சமூக சேவை மற்றும் ஆன்மீக வலிமையால் அனைத்து சவால்களையும் நாம் வெற்றிகரமாக எதிர் கொள்வோம் என்பதில் நான் உறுதியான நம்பிக்கை கொண்டிருக்கிறேன். உங்கள் அனைவரையும் மீண்டும் ஒருமுறை வணங்குகிறேன்.
ஓம் நமசிவாய!
வணக்கம்!